“ทองไทย” ขึ้นพรวด 400 บาท ตามตลาดโลก ทุบสถิติรอบใหม่ เฉียดแตะ 3 หมื่น
"สมาคมค้าทองคำ" รายงานราคาทองเปิดตลาดเช้านี้ “ทองไทย” ปรับขึ้นพรวด 400 บาท ตามตลาดโลก ขานรับแผนกระตุ้นเศรษฐกิจสหรัฐฯ รอบใหม่ ทองคำแท่ง ขายออกบาทละ 29,450 รูปพรรณ 29,950 บ.
"สมาคมค้าทองคำ" รายงานราคาทองเปิดตลาดเช้านี้ “ทองไทย” ปรับขึ้นพรวด 400 บาท ตามตลาดโลก ขานรับแผนกระตุ้นเศรษฐกิจสหรัฐฯ รอบใหม่ ทองคำแท่ง ขายออกบาทละ 29,450 รูปพรรณ 29,950 บ.
5 ส.ค. 2563

สมาคมค้าทองคำ รายงานราคาทอง (96.5%) วันนี้ (5 ส.ค.63) เมื่อเวลา 09.32 น.ที่ผ่านมา ปรับขึ้นพรวดเดียวตามทองคำโลก 400 บาท ทุบสถิติสูงสุดเป็นประวัติการณ์รอบใหม่ และส่งผลให้ราคาขายออกทองคำรูปพรรณใกล้แตะระดับ 3 หมื่นบาท ดังนี้
ราคาทองคำแท่ง รับซื้ออยู่ที่บาทละ 29,350.00 บาท ขายออกที่ราคาบาทละ 29,450.00 บาท
ทองรูปพรรณ รับซื้ออยู่ที่ราคาบาทละ 28,819.16 บาท ขายออกที่บาทละ 29,950.00 บาท
ราคาทองคํา Spot เช้านี้เคลื่อนไหวที่บริเวณ 2,013 ดอลลาร์ หลังจากปิดตลาดเมื่อคืนที่ผ่านมาพุ่งขึ้น 37.4 ดอลลาร์ ทะลุแนว 2,000 ดอลลาร์เป็นครั้งแรกในประวัติศาสตร์ สู่ระดับ 2,021 ดอลลาร์ เนื่องจากจากตลาดขานรับความคืบหน้าในการเจรจามาตรการกระตุ้นเศรษฐกิจรอบใหม่ของสหรัฐ นอกจากนี้ การปรับตัวลงของอัตราผลตอบแทนพันธบัตรสหรัฐ รวมทั้งการอ่อนค่าของสกุลเงินดอลลาร์ เป็นอีกปัจจัยหนุนแรงซื้อทองคำ